Básničky do prváckej taštičky - Náhliková, Alica; Vrabec, Ján (Príroda s.r.o. Bratislava, 2015)
Do tretice všetko dobré! Povedala si autorka a napísala pre deti tretiu knihu básničiek, venovanú najmä všetkým súčasným aj budúcim prváčikom. Nové topánočky, pekná taška na chrbte, prvý deň v škole, veselí spolužiaci, neposlušné písmenká, najlepšia pani učiteľka na svete, prvý vypadnutý zúbok, prvé prečítané knižky a sladká torta za vysvedčenie... V básničkách sa podarilo autorke veľmi verne, láskavo a vtipne zachytiť rôzne chvíle v živote prváčikov, na ktoré si radi zaspomínajú aj ich rodičia. Táto knižka je ako stvorená do prváckej taštičky.
Keywords: literatúra pre deti; poézia; na prednes - 1. stupeň ZŠ; veľké písmená; pre čitateľov od 6 rokov; slovenská literatúra